میللی ساوونما ناظیری فیکری ایشیق، روسیا ایله حیاتا کئچیریلن اس-400 اوزون منزیل‌لی هاوا ساوونما سیستمی دانیشیق‌لاریندا یئکون مرحله‌یه گلیندیگینی سؤیله‌دی.
ناظیر ایشیق، سون قرار اوچون پرزیدنت اردوغان ایله روسیا دولت باشقانی پوتین آراسیندا، 3 می‌ده سوچی‌ده کئچیریله‌جک گؤروشو ایشاره ائتدی.
فیکری ایشیق، اؤزل بیر تلویزیون کانالیندا سوال‌لاری جوابلاندیردی.
اس-400 موشک‌لری موضوعسوندا ناتو حساس‌لیغینا دا دقت چکن ایشیق؛
"ناتو-یا اینتقراسیون ائتمدیک‌دن سونرا ناتو-نون سؤیله‌یه‌جگی بیر شئی اولماز. گؤنول ایستیردی کی ناتو-نون سیستمینه ده اینتئقراسیون ائدیله‌جک بیر سیلاح آلاق. اما ناتو عضوو اؤلکه‌لر بونو وئرمیرسه و تورکیه‌نین ده بونا عاجیل احتیاجی وارسا تورکیه گریینی ائدر." دئدی.
سوریه‌نین رقه شهری‌نین ترور تشکیلاتی داعشدن قورتاریلماسی عملیاتینا دا توخونان ایشیق؛
"آمریکا بؤلوجو ترور تشکیلاتی پ.ک.ک-نین سوریه داوامی پ.ی.د-نین ایستیفاده ائتمه‌یه قالخسا بو عملیاتا تورکیه‌نین دستک وئرمه‌سی مومکون دئییل" شکلینده دانیشدی.
ایشیق، پ.ی.د-نین حاکمیت قورما تلاش‌لاری‌نین دا بؤلگه‌ده چوخ داها اوزون ایستیقرارسیزلیق‌لارا سبب اولاجاغی خبردارلیغینی ائتدی.
میللی ساوونما ناظیری، فتح الله جی ترور تشکیلاتی پارالل دولت قورولماسی (فتو / پ.د.ی)'نین تورک سیلاح‌لی گوجلرین‌دن تمیزلنمه‌سی ایشلریله تشکیلاتین تورک سیلاحلی گوجلری بئلی‌نین قیریلدیغینی ایفاده ائتدی.
ایشیق، تشکیلاتین تورک سیلاحلی ایچین‌دن تمیزلنمه‌سی اوچون چوخ دقت‌لی بیر ایش ائتدیغینی وورغولادی.
